COM7 บวก 3.21% เล็งยอดขายมือถือโตจากเข้าสู่ยุค 4G พร้อมเปิดตัว iCare
COM7 บวก 3.21% เล็งยอดขายมือถือโตจากเข้าสู่ยุค 4G พร้อมเปิดตัว iCare
1 ต.ค. 2558

บริษัท คอมเซเว่น จำกัด (มหาชน) หรือ COM7 ณ เวลา 11.25 น. อยู่ที่ระดับ 3.22 บาท บวก 0.10 บาท หรือ 3.21% ด้วยมูลค่าซื้อขาย 26.02 ล้านบาท คาดได้เวลาขึ้นรอบใหม่หลังประคองตัวที่ระดับนี้มานาน

บล.เคจีไอ(ประเทศไทย)ระบุในบทวิเคราะห์ฯวันนี้ (1 ต.ค.)แนะ”เก็งกำไร”หุ้น COM7 เป้าพื้นฐาน 4.2 บาท คาดยอดขายโทรศัพท์มือถือสมาร์ทโฟนจะได้แรงหนุนจากการเปลี่ยนถ่ายสู่ยุค 4G (วานนี้ผู้ประกอบการฯ ADVANC, DTAC, TRUE, JAS ยื่นซองประมูล 4G แล้ว โดยยอดขายโทรศัพท์มือถือคิดเป็น 30% ของรายได้ COM7
จากบทวิเคราะห์ Apple Insight ของ บล เคจีไอ(ประเทศจีน) วันที่ 30 ก.ย. ยอดขาย iPhone 6S และ 6S plus ในสุดสัปดาห์แรกที่ประเทศจีนทำสถิติใหม่ที่ 13 ล้านเครื่อง (+30% เทียบช่วงเดียวกันของปีก่อน) คาดการตอบรับจากผู้บริโภคในไทยช่วงปลาย ต.ค. นี้จะดีเช่นกัน (และอาจจะดีกว่าที่จีนเพราะมีประเด็น 4G)
นอกจากนี้ คาด COM7 จะเปิดตัวธุรกิจ iCare พร้อมกับการเปิดตัว iPhone 6S ในไทย พร้อมให้แนวรับ 3.06 บาท (Stop loss 3.04 บาท) แนวต้าน 3.34 บาท
               